钦定古今图书集成/明伦汇编/闺媛典/第350卷 > 《纂文》 > 羊侃妾
## 钦定古今图书集成/明伦汇编/闺媛典/第350卷 > 《纂文》 > 羊侃妾

按《南史梁羊侃传》：“侃性豪侈，善音律。自造《采莲》《棹歌》
两曲，甚有新致。姬妾侍列，穷极奢靡。有弹筝人陆太
喜，著鹿角爪，长七寸，儛人张净婉，腰围一尺六寸，时
人咸推能掌上舞。又有孙荆玉，能反腰贴地，衔得席
上玉簪。敕赉歌人王娥儿，东宫亦赉歌者屈偶之，并
妙尽倚曲，一时无对。”

按《诚斋杂记》：羊侃妾孙荆玉，能反腰贴地，衔席上玉
簪，谓之“弓腰。”